**ΠΕΡΙΦΕΡΕΙΑ ΚΡΗΤΗΣ**

**ΓΡΑΦΕΙΟ ΤΥΠΟΥ**

**ΔΕΛΤΙΟ ΤΥΠΟΥ**

**05.11.24**

**«Ο πολυδιάστατος ρόλος της ιατρικής απεικόνισης:**

**Από τη διάγνωση στη θεραπεία» με την υποστήριξη της Περιφέρειας Κρήτης**

H Ακτινολογική Εταιρεία Κρήτης στα πλαίσια της Διεθνούς Ημέρας Ακτινολογίας σε συνδιοργάνωση με το εργαστήριο Ιατρικής Απεικόνισης του ΠΑΓΝΗ και την υποστήριξη της Περιφέρειας Κρήτης διοργανώνει την 2η ημερίδα Ιατρικής Απεικόνισης με θέμα «Ο πολυδιάστατος ρόλος της ιατρικής απεικόνισης: Από τη διάγνωση στη θεραπεία».

Η ημερίδα έχει στόχο να αναδείξει τις εξελίξεις στις τεχνικές ιατρικής απεικόνισης αλλά και νεότερα δεδομένα στους τομείς της ακτινολογίας, πυρηνικής ιατρικής, ακτινοθεραπείας και επεμβατικής ακτινολογίας.

Η ημερίδα απευθύνεται τόσο σε ακτινολόγους και ιατρούς όλων των ειδικοτήτων, όσο και σε φυσικούς ιατρικής, τεχνολόγους, νοσηλευτές, φοιτητές ιατρικής και θετικών επιστημών αλλά και όλους όσους θέλουν να γνωρίσουν καλύτερα τις εξελίξεις στον τομέα της Ιατρικής Απεικόνισης.

Η εκδήλωση θα λάβει χώρα την Παρασκευή 8 Νοεμβρίου (17:00-21:30) στο ξενοδοχείο Ibis Styles Heraklion Central με ελεύθερη είσοδο. Η ημερίδα τελεί υπό την αιγίδα του Ιατρικού Συλλόγου Ηρακλείου.

Την πρόσκληση απευθύνουν ο πρόεδρος της Ακτινολογικής Εταιρείας Κρήτης Νικόλαος Γαλανάκης και η Γενική Γραμματέας Ανδρονίκη Κόζανα σημειώνοντας: «Σας περιμένουμε να γιορτάσουμε όλοι μαζί τη Διεθνή Ημέρα Ακτινολογίας».